Fylgjast þarf með Skaftárhlaupi næstu viku, þar sem stór hluti rennslisins fer út í hraunið og á eftir að koma hægt og rólega fram við þjóðveg eitt. Líklegt þykir að að vatn flæði yfir veginn en að hringvegurinn muni ekki lokast.
Síðan ef við lítum á mælinn við Eldvatn, niðri í byggð, að þá er hann búinn að vera mjög nálægt 600 rúmmetrum á sekúndu frá miðnætti að kvöldi þriðjudags. Það helst enn hátt en eins og sé farið að draga aðeins úr rennslinu.
Enn er hætta á að vatn flæði yfir þjóðveg 1 þó að rennslið sé farið að minnka.
Að þá er það svo að stór hluti af því fer út í grunnvatnið, ofarlega út í hraunið og þaðan ferðast það hægt og rólega og á eftir að koma fram úti við þjóðveg þannig að þarf að fylgjast vel með málum þar næstu daga, þetta er ekki búið ennþá.
Þorsteinn segir að áfram þurfi að fylgjast með langtímabreytingum á grunnvatnsstöðu sem getur haft áhrif á rennsli í ám, því mikill aur berist með hlaupinu sem sest í hraunið og truflar grunnvatnsrennslið. Björn Ingi Jónsson, verkefnisstjóri hjá almannavörnum tekur undir að enn sé líklegt að flætt geti yfir þjóðveginn en býst ekki við skemmdum þar sem straumur sé lítill.
Já, já, það getur gerst en við höfum náttúrlega alltaf hjáleið þannig að það lokast aldrei hringvegurinn. Menn geta farið niður í Meðallandið og þá leiðina, austur eða vestur.